

**VELKOMMEN**

**TIL**

**ÅRSMØTE I SANDNES BLUESKLUBB**

**Onsdag 16.mars kl 1800**

**Sandnes Bibliotek 4. etg. Elvegaten 27 4306 Sandnes.**

**SAKSLISTE:**

1. Åpning

2. Godkjenning av dagsorden og innkalling

3. Valg av møteleder og referent, samt to personer til å underskrive protokollen

4. Årsberetning for 2021

5. Regnskap og revisjonsberetning

6. Fastsette kontingent

7. Innkomne saker

8. Handlingsplan

9. Budsjett for 2022

10. Valg

11. Velge personer som skal ha signatur og prokura rett.

12. Avslutning

Har du saker til årsmøtet må du gi oss tilbakemelding innen 23. februar.

Dette kan du gjøre via e-post til post@sandnesbluesklubb.no eller levere en lapp til dørvaktene på våre konserter.

Vi regner med å være ferdig med årsmøtet innen konserten starter på Tribute

Komplette saksdokumenter vil bli utdelt på årsmøtet.

**ÅRSBERETNING - SANDNES BLUESKLUBB - 2021**

**Nøkkelinformasjon:**

Året 2021 har vært et aktivt men turbulent år for Sandnes Bluesklubb med bytte av lokaler, avlyste konserter i tillegg til pandemien.

* 163 betalende medlemmer mot 214 i fjor (pr.31.12.2021).
* driftsresultat på kr -31.108 mot kr -1534 i 2020.
* det ble avholdt 24 ordinære onsdagskonserter mot 42 i 2020 hvorav 10 nett-konserter.
* antall besøkende inkludert styret og dørgruppa på onsdagskonsertene var 731 mot 1086 besøkende i 2020. Betalende gjester var 563 mot 869 i 2020.
* gjennomsnitt besøk pr. onsdagskonsert var 30 gjester inkludert styret og dørgruppa mot 35 i 2020.

**Styret har i 2021 bestått av følgende representanter:**

Leder Paul Oliversen

Nestleder og leder dørgruppen Svein Terje Rasmussen

Økonomi Frode Høslom

Sekretær Elisabeth Hortman

Booking Pål Utne

Teknisk Thomas Ognedal Matre

IT og markedsføring Jarle Kyllingstad

Forefallende arbeid Ingrid Lisa Haraldseid

IT og Web Trond Bøe

Varamedlem Iren Hjorth

Varamedlem Kenneth Værsland

**Valgt Revisorer:** Anne Mildrid Hølland og Eddie Øverland (vara)

**Valgkomité:** Thore Strand, Kurt Mørner og Ingrid Lisa Haraldseid (valgt av styret).

**Støtte:**

Sandnes Bluesklubb har hatt en bra økonomi i 2021. Dette skyldes i høy grad den støtten vi har fått fra de som har innvilget støtte og som vi har søkt hos. Totalt er støtten på kr 269.162 mot kr 280.095 fjor.

En stor takk til disse.

**Følgende støtte er mottatt i 2021:**

Norsk Kulturråd 150.000

Sandnes kommune, driftstilskudd 65. 000

Moms kompensasjon 42.089

Grasrotandel, Norsk Tipping 12.073

**Møter, kurs og seminarer:**

* I løpet av hele 2021 er det gjennomført 10 styremøter, som er avholdt på Varatun Gård.
* Flere dugnader på teknisk.
* Flere møter med bl.a. Tribute, Hotell Residence, Sandnes Brygge, Sandnes musikkråd
* Kurs i styreweb i regi av NBU for 2 personer

**Arrangementer:**

Våre 24 faste onsdags konserter har hatt 731 gjester mot 1086 i 2020.

Vi har hatt besøk av 6 lokale, 11 nasjonale, 4 internasjonale band, alle med høy musikalsk kvalitet. I tillegg har vi arrangert 2 jam sessions.

Klubbens medlemmer var representert på Bluescruiset som gikk fra Bergen, Tananger, Hirtshals, Langesund, Hirtshals, og tilbake til Tananger og Bergen.

Her var mye variert musikk bla Lady T Band , Christina Skjøldberg og De Mann

Medlemmene våre har på egen hånd deltatt på mange eksterne festivaler, blant annet Dalane, Skånevik og Notodden.

**Markedsføring:**

I tillegg til utsending via epost til medlemmer, presse og andre bluesinteresserte, har vi delt ut månedsprogram og plakater rundt omkring i Sandnes og omegn. Dette har vi også involvert våre medlemmer i.

* Vi har fått ny side på Facebook – den gamle gruppn vil bli lagt ned.
* Vi har nå ny web side i disse dager som vil inneholde informasjon om styret , klubben, medlemmer, vedtekter og kontaktinformasjon samt informasjon om de forskjellige konsertene som kommer
* Goticket med billett løsning og god informasjon
* Salg av T-shorter, hettegensere og Can coolers
* Papirprogram trykkes opp hver måned til utdeling på konserter og andre arrangement
* Nyhetsbrev blir sendt ut til alle medlemmer som har registret epost hos oss

**Konsert lokaler**

Vi møtte dessverre en del utfordringer når det gjelder konsertlokaler. I august ble vi sagt opp på Hotell Residense dette førte til at vi forsøkte nytt lokale nede på Inside Rock kafè, hvor det viste seg å ikke være egnet for konsert grunnet støy opp i beboer blokken.

Dette resulterte i nytt møte med Tribute hvor vi ble tilbudt å ha konsertene våre, og der blir vi inntil videre. Klubben er stadig på jakt etter gode lokaler og vil gi informasjon fortløpende

**Bank og betaling systemer:**

Vår bankforbindelse er Sandnes Sparebank.

Foruten banken, kan medlemmene og andre betale medlems- og inngangspenger med bankkort via Zettle, (bank terminal i døra ) eller Goticket.

**Overnatting for artister:**

Vi har inngått avtale med Quality Hotel Residence om overnatting for våre tilreisende artister. Og er i forhandling om gode priser til våre medlemmer

**Hilsen Styret i Sandnes Bluesklubb**

**Leder : Teknisk Ansvarlig :**

**Paul Oliversen Thomas O Matre**

**Nestleder : IT / markedsføring :**

**Svein Terje Rasmussen Jarle Kyllingstad**

**Kasserer : IT/ Web:**

**Frode Høslom Trond Bøe**

**Sekretær : Styremedlem:**

**Elisabeth Hortman Ingrid Lisa HAraldseid**

**Booking : 1. vara :**

**Pål Utne Iren Hjort**

**2. Vara:**

**Kenneth Værsland**

**Handlingsplan**

Året 2021 ble dessverre like uforutsigbart som året før grunnet pandemien.

Klubben håper dette bedrer seg i 2022 og målet er å klare å gjennomføre ca 40 konserter med godt besøk

Klubben vil tilstrebe at hyren til band står i forhold til billettinntekter og forventet besøkstall

Ny webside er i anmarsj og blir presentert i disse dager

Sandnes Blues klubb sitt styre skal kunne delta på relevant kurs og seminar

Ønsker medlemmer velkommen som ønsker å bidra med markedsføring, eller være en del av dørgruppen

Sandnes Blues klubb skal samarbeide med klubber og andre som har bluesrelatert musikk.